Document ID: 31999R0124

KOMMISSIONENS FORORDNING (EF) Nr. 124/1999 af 20. januar 1999 om ændring af forordning (EØF) nr. 1589/87, (EØF) nr. 429/90, (EØF) nr. 1158/91, (EØF) nr. 3378/91, (EØF) nr. 3398/91 og (EF) nr. 2751/97 for så vidt angår fristen for indgivelse af bud til licitationer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, stk. 6, artikel 7, stk. 5, artikel 7a, stk. 1, første afsnit, artikel 7a, stk. 3, og artikel 12, stk. 3, og
ud fra følgende betragtninger:
Ved Kommissionens forordning (EØF) nr. 1589/87 af 5. juni 1987 om interventionsorganernes opkøb af smør ved licitation (3), senest ændret ved forordning (EF) nr. 455/95 (4), Kommissionens forordning (EØF) nr. 429/90 af 20. februar 1990 om støtte ved licitation til koncentreret smør bestemt til direkte forbrug i Fællesskabet (5), senest ændret ved forordning (EF) nr. 417/98 (6), Kommissionens forordning (EØF) nr. 1158/91 af 3. maj 1991 om interventionsorganernes opkøb af skummetmælkspulver ved licitation (7), senest ændret ved forordning (EF) nr. 569/96 (8), Kommissionens forordning (EØF) nr. 3378/91 af 20. november 1991 om nærmere bestemmelser for salg af smør fra interventionslagre med henblik på udførsel og om ændring af forordning (EØF) nr. 569/88 (9), senest ændret ved forordning (EF) nr. 1802/95 (10), Kommissionens forordning (EØF) nr. 3398/91 af 20. november 1991 om salg ved licitation af skummetmælkspulver til fremstilling af foderblandinger og om ændring af forordning (EØF) nr. 569/88 (11), senest ændret ved forordning (EF) nr. 2080/96 (12), og Kommissionens forordning (EF) nr. 2571/97 af 15. december 1997 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler (13), senest ændret ved forordning (EF) nr. 1982/98 (14), er der fastsat bestemmelser om procedurer og licitationsfrister i de forskellige ordninger; da de økonomiske aktiviteter er aftagende i august, var det af praktiske grunde hensigtsmæssigt at ændre fristerne for indgivelse af bud i forbindelse med forordning (EF) nr. 2571/97, for så vidt angik august 1998; erfaringerne viser, at undtagelsesbestemmelserne bør anvendes permanent, og at der kun bør gennemføres en enkelt licitation i august som led i nævnte ordninger; for så vidt angår fristen for indgivelse af bud, bør det, hvis den sidste dag er en helligdag, af hensyn til markedet fastsættes, at fristen udløber den forudgående arbejdsdag;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 2 i forordning (EØF) nr. 1589/87, artikel 3, stk. 2, i forordning (EØF) nr. 429/90, artikel 2 i forordning (EØF) nr. 1158/91, artikel 3, stk. 2, i forordning (EØF) nr. 3378/91, artikel 4, stk. 3, i forordning (EØF) nr. 3398/91 og artikel 14, stk. 2, i forordning (EF) nr. 2571/97 affattes således:
»Fristen for indgivelse af bud for hver enkelt af de særlige licitationer udløber hver anden og hver fjerde tirsdag i hver måned, kl. 12.00 (Bruxelles-tid), bortset fra den anden tirsdag i august og den fjerde tirsdag i december. Falder tirsdagen på en helligdag, forkortes fristen til den forudgående arbejdsdag, kl. 12.00 (Bruxelles-tid).«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. januar 1999.

Labels: 3
17
6